gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8221, del 26-01-2018 (2018/661)

Notificació de la sentència dictada en el judici verbal número 1102/2016.
-------------------------------------------------------------------------

### Dades del document

Número de DOGV
:   8221

Data del DOGV
:   26-01-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/661


Organisme emissor
:   Jutjat de Primera Instància Número 11 de València

Tipus de document
:   Edicte

Notificació de la sentència dictada en el judici verbal número 1102/2016. [2018/661]  
De: Empresa Mixta Valenciana de Aguas, SA.  
Procuradora: Mª Gloria Benlloch Soriano.  
Contra: Abelardo Doñate Blázquez.  
En aquest procediment de judici verbal 1102/16 seguit a instàncies de l??Empresa Mixta Valenciana de Aguas, SA, contra Abelardo Doñate Blázquez s'ha dictat la sentència, que, literalment diu el següent:  
  
«Sentencia número 68/2017  
València, 1 de març de 2017  
Jutgessa: Isabel Tena Franco.  
Procediment: judici verbal 1102/2016.  
Demandant: Empresa Mixta Valenciana de Aguas, SA.  
Procuradora: Gloria Benlloch Soriano.  
Lletrat: Javier Valero Llorca.  
Demandat: Abelardo Doñate Blázquez.  
Rebel  
Objecte del judici: resolució del contracte i reclamació d'una quantitat.  
  
Dispositiva  
Estime la demanda presentada per EMIVASA contra Abelardo Doñate Blázquez i declare resolt el contracte d'abonament al subministrament i manteniment de comptador concertat entre les parts per causa d'incompliment, de l'obligació de pagament de les factures generades pel consum d'aigua i condemne Abelardo Doñate Blázquez a assumir la declaració i a pagar a l'actora la suma de 1.918,09 - en concepte de subministrament efectuat i no satisfet i interessos legals.  
  
Pel que fa a la sol·licitud referida a l'autorització d'entrada en l'immoble en execució de sentència, s'acordarà si fa el cas.  
Respecte a les costes, pertoca imposar-les a la part demandada.  
Contra aquesta sentència pot interposar-se recurs d'apel·lació en el termini de 20 dies en aquest jutjat per a l'Audiència Provincial de València, d'acord amb els articles 455 i següents de la Llei d'enjudiciament civil.  
Ho pronuncie, mane i firme.»  
  
Atés que el demandat, Abelardo Doñate Blázquez, es troba en parador ignorat, expedisc aquest edicte a fi que li valga de notificació de forma deguda.  
  
València, 7 de juny de 2017.- La lletrada de l'Administració de justícia: Inmaculada C. Ripollés Martínez.
Diari Oficial de la Generalitat Valenciana


Sumari del DOGV 8248, del 06-03-2018 (2018/1853)

Informació pública de la proposta de mesures definitives de la ZAS del barri del Carme.
---------------------------------------------------------------------------------------

### Dades del document

Número de DOGV
:   8248

Data del DOGV
:   06-03-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/1853


Organisme emissor
:   Ajuntament de València

Tipus de document
:   Anunci

Informació pública de la proposta de mesures definitives de la ZAS del barri del Carme. [2018/1853]  
Per Acord de la Junta de Govern Local, de data 16 febrer de 2018, es va acordar sotmetre a informació pública, per un període de 30 dies, la proposta de mesures definitives de la ZAS del barri del Carme, a fi que els interessats puguen realitzar consulta i, si és el cas, presentar les al·legacions o els suggeriments que estimen oportuns, publicant el corresponent anunci en el Diari Oficial de la Generalitat Valenciana.  
  
El dit document podrà ser objecte de consulta en la pàgina web de l'Ajuntament durant el període d'informació pública que començarà a comptar a partir de l'endemà de la publicació del present anunci en el Diari Oficial de la Generalitat Valenciana.  
  
València, 22 de febrer de 2018.- El secretari: Hilario Llavador Cisternes.
Diari Oficial de la Generalitat Valenciana


Sumari del DOGV 8333, del 06-07-2018 (2018/6618)

Informació pública de la convocatòria d'Assemblea General ordinària.
--------------------------------------------------------------------

### Dades del document

Número de DOGV
:   8333

Data del DOGV
:   06-07-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/6618


Organisme emissor
:   Comunitat de Regants El Salvador

Tipus de document
:   Anunci

Informació pública de la convocatòria d'Assemblea General ordinària. [2018/6618]  
Mitjançant aquest edicte es convoca Assemblea General ordinària de la Comunitat de Regants El Salvador de Macastre, que tindrà lloc el pròxim dia 20 de juliol de 2018, a les 17.00 hores en primera convocatòria i a les 17.30 hores en segona convocatòria, a les oficines de la Comunitat de Regants, situades a l'avinguda Bolot, 13, de Macastre, per a deliberar, en especial, sobre els següents punts que comprén l'ordre del dia:  
1. Lectura i aprovació, si és procedent, de l'acta de l'assemblea anterior.  
2. Comptes 2017 i aprovació, si és procedent.  
3. Pressupost 2018 i aprovació, si és procedent.  
5. Informe gestió directiva.  
4. Precs i preguntes.  
  
Macastre, 4 de juliol de 2018.- El president: Francisco Javier Biel Martín.
Diari Oficial de la Generalitat Valenciana


Sumari del DOGV 8332, del 05-07-2018 (2018/6382)

Notificació de la sentència dictada en el procediment ordinari número 843/2016.
-------------------------------------------------------------------------------

### Dades del document

Número de DOGV
:   8332

Data del DOGV
:   05-07-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/6382


Organisme emissor
:   Jutjat de Primera Instància Número 4 de Benidorm

Tipus de document
:   Edicte

Notificació de la sentència dictada en el procediment ordinari número 843/2016. [2018/6382]  
De: Associació d'Assegurances Mútues d'Arquitectes Superiors, Mútua d'Assegurances a Prima Fixa.  
Procurador: Vicente Flores Feo.  
Contra: Arabi Park, SL.  
Procurador/a:-  
En aquestes actuacions seguides a instàncies d'Associació d'Assegurances Mútues d'Arquitectes Superiors, Mútua d'Assegurances a Prima Fixa, contra Arabi Park, SL, s'ha dictat Sentència número 191/2017, que literalment és com segueix:  
  
«Procediment ordinari [ORD] - 000843/2016  
Jutge que la dicta: Nuria Jurado Román.  
Data: 1 de setembre de 2017  
Dispositiva  
Estime íntegrament la demanda interposada per la mercantil Associació d'Assegurances Mútues d'Arquitectes Superiors, Mútua d'Assegurances a Prima Fixa, representada pel procurador senyor Flores Feo i sota la direcció lletrada del senyor Torres Bertrán, contra la mercantil Arabi Park, SL, en situació de rebel·lia processal, declare:  
  
La responsabilitat de la mercantil demandada com a promotora i constructora, en la producció dels defectes constructius relacionats en l'informe pericial elaborat pels pèrits José Mª López Maestre i Silvia Ciruelos de Zela (que obra al doc 5 de la demanda del judici ordinari núm. 792/09 del Jutjat de Primera Instància núm. 3 de Benidorm), i en l'informe pericial de l'arquitecta Estefanía Seva Matas (que consta al doc 10 d'aquesta demanda), i en el percentatge indicat per aquesta.   
  
I condemne la mercantil demandada a abonar a la mercantil actora la quantitat de 52.580 euros conseqüència de l'excés abonat per Asemas en nom dels seus assegurats Luis Ferré de Merlo i la seua societat d'arquitectura FDM&FLL Arquiconsulting, SL, en el judici ordinari número 792/2009 del Jutjat de Primera Instància 3 de Benidorm; més els interessos moratoris (des de la reclamació extrajudicial o si és el cas des de la interposició de la demanda el 01.07.2016 fins al dia abans del dictat d'aquesta sentència), més els interessos legals (des del dia del dictat de la sentència fins al dia del seu complet pagament).»  
  
Atés que el demandat, Arabi Park, SL, es troba en parador ignorat, com a lletrada de l'Administració de justícia del Jutjat de Primera Instància número 4 de Benidorm, expedisc aquest edicte a fi que valga de notificació de forma deguda.  
  
Benidorm, 18 de setembre de 2017.- La lletrada de l'Administració de justícia: Mary Luz García Muñoz.
Diari Oficial de la Generalitat Valenciana


Sumari del DOGV 8356, del 07-08-2018 (2018/7450)

Formalització del contracte número CNMY17/TE00D/64. Obres d'habilitació de la casa al carrer de Cavallers, 3, de Dénia, com a seu del museu d'història de la ciutat.
--------------------------------------------------------------------------------------------------------------------------------------------------------------------

### Dades del document

Número de DOGV
:   8356

Data del DOGV
:   07-08-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/7450


Data del document
:   25-07-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * adjudicació de contracte administratiu
    * contracte d'obres

Formalització del contracte número CNMY17/TE00D/64. Obres d'habilitació de la casa al carrer de Cavallers, 3, de Dénia, com a seu del museu d'història de la ciutat. [2018/7450]  
1. Entitat adjudicadora  
a) Organisme: Conselleria d'Educació, Investigació, Cultura i Esport.  
b) Dependència que tramita l'expedient: Servei de Contractació.   
c) Número d'expedient: CNMY17/TE00D/64.  
  
2. Objecte del contracte  
a) Tipus de contracte: contracte d'obres.  
b) Descripció de l'objecte: obres d'habilitació de la casa al carrer de Cavallers, 3, de Dénia, com a seu del museu d'història de la ciutat.  
c) Lots: no.  
d) Publicació: DOGV núm. 8208, de 9 de gener de 2018.  
  
3. Tramitació, procediment i forma d'adjudicació  
a) Tramitació: ordinària i anticipada.  
b) Procediment: obert.  
c) Forma: diversos criteris.  
4. Pressupost de licitació: 455.718,97 euros.  
  
5. Formalització  
a) Data: 12 de juny de 2018.  
b) Contractista: Obremo, SL.  
c) Nacionalitat: espanyola.  
d) Import d'adjudicació: 408.233,05 euros, IVA exclòs.  
  
València, 25 de juliol de 2018.- El conseller de Educació, investigació, Cultura i Esport, p. d. (R 26.10.2016, DOGV 7906), el sotssecretari: José Villar Rivera.
Diari Oficial de la Generalitat Valenciana


Sumari del DOGV 8430, del 23-11-2018 (2018/10916)

Notificació de la sentència dictada en el procediment ordinari número 49/2017.
------------------------------------------------------------------------------

### Dades del document

Número de DOGV
:   8430

Data del DOGV
:   23-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/10755


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el procediment ordinari número 49/2017. [2018/10931]  
Procediment: procediment ordinari [ORD] -000049/2017-F.  
De: Acrismatic, SL.  
Procurador: Rafael Breva Sanchis.  
Contra: Francisca Molina Rego.  
Procurador/a: -  
En aquest procediment ordinari 49/2017, seguit a instàncies de Acrismatic, SL, contra Francisca Molina Rego, s'ha dictat la sentència que literalment diu així:  
  
«Jutjat de Primera Instància número 4 de Castelló de la Plana  
Procediment: assumpte civil 000049/2017 € F.  
Jutgessa que la dicta: Carolina del Carmen Castillo Martínez.  
Lloc: Castelló de la Plana.  
Data: 8 de novembre de 2018.  
Sentència número 194/2018  
Castelló de la Plana, 5 de novembre de 2018  
Carolina del Carmen Castillo Martínez, magistrada jutgessa titular del Jutjat de Primera Instància número 4 de Castelló de la Plana i partit, he vist aquestes actuacions de judici ordinari número 49/2017-F, promogudes per Acrismatic, SL, representada pel procurador dels tribunals Rafael Breva Sanchis i defesa per la lletrada Lydia Kristel Payan Legaz, contra Francisca Molina Rego (en rebel·lia).  
Dispositiva  
Primer. Estime íntegrament la demanda interposada per Acrismatic, SL.  
Segon. Declare la resolució contractual del contracte d'explotació conjunta de màquines recreatives i d'atzar subscrit entre Acrismatic, SL, i Francisca Molina Rego en data 14 de desembre de 2011 i el dret de l'actora a obtindre la devolució de la quantitat de 1.651,89 euros (mil sis-cents cinquanta-un euros amb huitanta-nou cèntims), corresponent a la part proporcional de la bestreta de recaptació, així com al pagament de la quantitat de 7.884 euros (set mil huit-cents huitanta-quatre euros), per aplicació de la clàusula penal pactada en el contracte referit, minorada discrecionalment des de la data d'incompliment, 27 d'octubre de 2012, fins al 3 de juny de 2013, la qual cosa suposa una quantitat total reclamada de 9.535,89 euros, més els interessos corresponents; Francisca Molina Rego s'ha de sotmetre a l'anterior declaració amb l'obligació de reintegrar, a càrrec seu, la quantitat reclamada més els interessos corresponents, de conformitat amb la fonamentació jurídica d'aquesta resolució.  
Tercer. Procedeix l'expressa imposició de les costes generades en la instància a la part demandada.»  
  
I atés que la persona demandada, Francisca Molina Rego, es troba en parador desconegut, s'expedeix aquest edicte a fi que li valga de notificació de forma deguda.  
  
Castelló de la Plana, 7 de novembre de 2018.- El lletrat de l'Administració de justícia: Jesús Mario Abat Gallego.
Diari Oficial de la Generalitat Valenciana


Sumari del DOGV 8416, del 05-11-2018 (2018/10617)

Notificació de la sentència dictada en el procediment ordinari número 504/2016.
-------------------------------------------------------------------------------

### Dades del document

Número de DOGV
:   8416

Data del DOGV
:   05-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/10868


Organisme emissor
:   Jutjat de Primera Instància i Instrucció Número 1 de Llíria

Tipus de document
:   Edicte

Notificació de la sentència dictada en el procediment ordinari número 504/2016. [2018/10206]  
Procediment: procediment ordinari número 504/2016.  
De: Diparo Finanzas, SL.  
Procuradora: Elena Medina Cuadros.  
Contra: Sistemas Globales Immobiliarios, SL, Ángeles Solves Castañer, Patricia Rodrigo Pons, Pedro Vicente Serrano Solves, María Ángeles Serrano Solves, Concepción Rodrigo Serrano, María Luisa Rodrigo Serrano, María Josefa Verdú Serrano, Alicia Verdú Serrano, Begoña Rodrigo Pons i Inmaculada Serrano Solves.  
Procuradora: María Montalt del Toro.  
  
María Cabezuelo Campos, lletrada de l'Administració de justícia del Jutjat de Primera Instància i Instrucció número 1 de Llíria, de conformitat amb el que es preveu en els articles 21 i 23 de la Llei concursal, mitjançant aquest edicte faig saber que en aquest jutjat es tramiten les actuacions del procediment ordinari número 504/2016, i en data 19 de desembre de 2016 s'ha dictat una sentència la part dispositiva de la qual és literalment com segueix:  
  
«Dispositiva  
Estime íntegrament la demanda interposada per la procuradora dels tribunals, Elena Medina Cuadros, en nom i representació de Diparo Finanzas, SL, per la qual cosa declare la divisió de la finca registral 1517, parcel·la situada en l'illa 7, que té una superfície de huit-cents vint-i-dos metres vint-i-huit decímetres quadrats, al terme municipal de Vilamarxant, polígon industrial Enchilagar del Rullo, que limita al nord amb la parcel·la ZV-1, sud, vial 2, est, parcel·la resultant número 53, i oest, parcel·la resultant número 55, finca 1517, llibre 232, foli 142, del registre de la propietat de Benaguasil que, en resultar essencialment indivisible, donarà lloc a la seua venda en pública subhasta amb distribució de l'import obtingut, prèvia deducció de les despeses judicials, de manera proporcional a les seues respectives quotes, i condemne igualment tots els demandats a estar i passar per aquesta declaració i sense expressa imposició de costes.  
Manera d'impugnació: contra aquesta resolució es pot interposar un recurs d'apel·lació davant aquest mateix tribunal en el termini de vint dies, a comptar des de l'endemà de la notificació d'aquesta.  
Així, mitjançant aquesta sentència, ho pronuncie, comandament i signe.»  
  
I perquè servisca de notificació en forma al demandat rebel, Sistemas Globales Immobiliarios, SL, expedisc aquest edicte.  
  
Llíria, 31 d'octubre de 2018.- El lletrat de l'Administració de justícia: María Cabezuelo Campos.
Diari Oficial de la Generalitat Valenciana


Sumari del DOGV 8288, del 07-05-2018 (2018/4378)

RESOLUCIÓ de 27 d'abril de 2018, de la comissió de valoració del concurs de trasllats de facultatiu o facultativa especialista en oftalmologia d'institucions sanitàries dependents de la Conselleria de Sanitat Universal i Salut Pública, per la qual fa pública la resolució provisional del concurs de trasllats convocat per la Resolució de 20 d'octubre de 2017, del director general de Recursos Humans i Econòmics.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8288

Data del DOGV
:   07-05-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/4378


Data del document
:   27-04-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 27 d'abril de 2018, de la comissió de valoració del concurs de trasllats de facultatiu o facultativa especialista en oftalmologia d'institucions sanitàries dependents de la Conselleria de Sanitat Universal i Salut Pública, per la qual fa pública la resolució provisional del concurs de trasllats convocat per la Resolució de 20 d'octubre de 2017, del director general de Recursos Humans i Econòmics. [2018/4378]  
  
  
De conformitat amb la base sexta de la Resolució de 20 d'octubre de 2017, del director general de Recursos Humans i Econòmics, per la qual convoca un concurs de trasllats de facultatiu o facultativa especialista en oftalmologia d'institucions sanitàries dependents de la Conselleria de Sanitat Universal i Salut Pública (DOGV 8157, 26.10.2017), vistes les places sol·licitades pels concursants i segons l'ordre final aconseguit, es fa pública la resolució provisional del concurs de trasllats.  
  
Els aspirants disposaran d'un termini de 15 dies hàbils, comptador des de l'endemà de la publicació d'aquesta resolució, per a formular les reclamacions que estimen pertinents contra la resolució provisional.  
  
  
Alacant, 27 d'abril de 2018.- La presidenta de la comissió de valoració: Encarnación Mengual Verdú.
Diari Oficial de la Generalitat Valenciana


Sumari del DOGV 8319, del 18-06-2018 (2018/5781)

Convocatòria i bases del procés selectiu per a cobrir en propietat una plaça d'agent de policia local pel sistema d'oposició.
-----------------------------------------------------------------------------------------------------------------------------

### Dades del document

Número de DOGV
:   8319

Data del DOGV
:   18-06-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/5781


Data del document
:   11-06-2018

Organisme emissor
:   Ajuntament de Beneixama

Tipus de document
:   Anunci

Correcció d'errades

 Descriptors 

:   * Beneixama
    * concurs administratiu

Convocatòria i bases del procés selectiu per a cobrir en propietat una plaça d'agent de policia local pel sistema d'oposició. [2018/5781]  
Per Resolució d'Alcaldia número 62, de data 04.06.2018, es van aprovar les bases i la convocatòria per a la provisió, en propietat, pel sistema d'oposició, de la següent plaça vacant en la plantilla de funcionaris de l'Ajuntament de Beneixama:  
  
Nombre places: 1.  
Denominació: agent de policia local.  
Escala d'administració especial.  
Subescala: serveis especials.  
Grup de classificació: C1.   
En el Butlletí Oficial de la Província de València número 110, de data 11.06.2018, apareixen íntegrament publicades les bases que han de regir la convocatòria per a la contractació de la plaça.  
   
El termini de presentació de sol·licituds serà de 20 dies hàbils a comptar des de l'endemà de la publicació de l'anunci extracte en el BOE.  
   
Els successius anuncis d'aquesta convocatòria, quan pertoque de conformitat amb les bases, es publicaran en el tauler d'anuncis i en la seu electrònica de l'Ajuntament.  
  
Beneixama, 11 de juny de 2018.- L'alcalde: Vicente Ibáñez Cruz.
Diari Oficial de la Generalitat Valenciana


Sumari del DOGV 8416, del 05-11-2018 (2018/9566)

Notificació de la sentència dictada en el procediment ordinari número 721/2017.
-------------------------------------------------------------------------------

### Dades del document

Número de DOGV
:   8416

Data del DOGV
:   05-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/9566


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment ordinari número 721/2017. [2018/9566]  
Judici: procediment ordinari número 721/2017.  
Part demandant: Luisa Fernanda Ochoa Tobón.  
Part demandada: James Alberto Mejía López.  
Sobre dret de família.  
  
En el judici referenciat s'ha dictat la Sentència de data 25 de setembre de 2018, que té la dispositiva, literalment, com segueix:  
  
«Dispositiva  
Estime la demanda formulada i dispose les següents mesures en benefici de la filla menor:  
1r. S'acorda la privació de la pàtria potestat de James Alberto Mejía López, respecte a la menor A. M. M. O.  
2n. No s'aprecien motius per a imposar les costes processals a cap dels litigants.  
Mode d'impugnació: per mitjà d'un recurs d'apel·lació que s'haurà d'interposar en el termini de vint dies davant d'aquest jutjat i serà resolt per la Audiència Provincial d'Alacant, d'acord amb el que estableix l'article 458 de la Llei d'enjudiciament civil, en la redacció donada per la 37/2011, de 10 d'octubre, de mesures d'agilització processal.  
De conformitat amb el que disposa el punt tercer de la disposició addicional quinzena de la Llei orgànica del poder judicial, introduïda per la Llei orgànica 1/2009, de 3 de novembre, serà necessari acreditar haver efectuat la consignació del dipòsit de 50 euros en l'entitat de crèdit o en el compte de dipòsits i consignacions del Jutjat.  
  
Una vegada siga ferma aquesta resolució, remeteu-ne un testimoniatge al Registre Civil d'Elx per a inscriure la privació de la pàtria potestat acordada.  
Aquesta és la sentència, que pronuncie, mane i firme.  
Publicació. La sentència anterior va ser donada, llegida i publicada de la qual cosa, jo, el lletrat de l'Administració de justícia, en done fe.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el Diari Oficial de la Generalitat Valenciana, per a dur a efecte la diligència de notificació de la sentència a James Alberto Mejía López.  
  
Elx, 15 d'octubre de 2018.- El lletrat de l'Administració de justícia: Jesús Larrosa Abellán.